น้ำมันดิบปิดบวก 30 เซนต์
น้ำมันดิบเวสต์เท็กซัส ปิดบวก 30 เซนต์ที่ 97.31 ดอลลาร์/บาร์เรล  ขานรับจำนวนคนว่างงานสหรัฐลดลง
15 ก.พ. 2556

น้ำมันดิบเวสต์เท็กซัส ปิดบวก 30 เซนต์ที่ 97.31 ดอลลาร์/บาร์เรล  ขานรับจำนวนคนว่างงานสหรัฐลดลง
สัญญาน้ำมันดิบเวสต์เท็กซัส (WTI) ตลาดนิวยอร์กส่งมอบเดือนมี.ค.เพิ่มขึ้น 30 เซนต์ หรือ 0.31% ปิดที่ 97.31 ดอลลาร์/บาร์เรล 
ส่วนสัญญาน้ำมันดิบเบรนท์ (BRENT) ส่งมอบเดือนมี.ค.ที่ตลาดลอนดอน เพิ่มขึ้น 12 เซนต์ ปิดที่ 118.00 ดอลลาร์/บาร์เรล
สัญญาน้ำมันดิบได้รับแรงหนุนหลังจากกระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 9 ก.พ. ร่วงลง 27,000 ราย แตะระดับ 341,000 ราย ซึ่งลดลงมากกว่าที่นักวิเคราะห์ส่วนใหญ่คาดว่าจะอยู่ที่ 360,000 ราย สะท้อนให้เห็นว่าตลาดแรงงานของสหรัฐยังคงฟื้นตัว